দিল্লির ঘটনায় বিস্ফোরক রেখা গুপ্তা, কী করবেন জানালেন মুখ্যমন্ত্রী

ওয়েবডেস্ক- এবার হামলা ঘটনা নিয়ে মুখ খুললেন দিল্লির মুখ্যমন্ত্রী রেখা গুপ্তা (Rekha Gupta) । গতকাল তাঁর বাসভবনে ঢুকে তাকে মারধর করে ৪১ বছরের এক ব্যক্তি। ধৃতের নাম রাজেশ ভাই খিমজি সাকারিয়া (Rajesh Bhai Khimji Bhai Sakariya)। গুজরাটের (Gujrat) রাজকোটের (Rajkot) এই ব্যক্তির বিরুদ্ধে তার মায়ের দাবি, ছেলে মানসিকভাবে অসুস্থ। রাস্তার কুকুরদের নিয়ে সুপ্রিম রায়ে (Suprme Court) ক্ষুব্ধ ছিল তার ছেলে। আপাতত পুলিশি হেফাজতে খিমজি।

বুধবার জন শুনানি (Public Hearing) চলার সময় মুখ্যমন্ত্রীর বাসভবনে ঢুকে তার চুলের মুঠি ধরে মারধর করে খিমজি। গোটা ঘটনায় অবাক দিল্লিবাসী। ঘটনার পরেই রেখা গুপ্তাকে হাসপাতালে নিয়ে যাওয়া হয়। সন্ধ্যায় তিনি জানান, ভালো আছেন তিনি। এদিকে এই হামলার ঘটনায় আপের দিকে আঙুল তুলেছে বিজেপি। এমনকি, গুজরাতের এক আপ বিধায়কের সঙ্গে হামলাকারী যুবকের ছবিও পোস্ট করেছে বিজেপি। আপের তরফে সমস্ত রকম অভিযোগ অস্বীকার করা হয়েছে।

গতকাল সন্ধ্যায় দিল্লির মুখ্যমন্ত্রী রেখা এক্স হ্যান্ডেলে একট পোস্ট করে লেখেন, এই হামলা শুধু আমার উপর নয়, গোটা দিল্লির মানুষের সেবা ও কল্যাণের বিরুদ্ধে একটি কাপুরুষোচিত প্রয়াস। খুব স্বাভাবিকভাবেই আমি এই ঘটনায় স্তম্ভিত। এখন ভাল আছি। আমার সকল শুভাকাঙ্ক্ষীকে অনুরোধ, কষ্ট করে এখানে এসে আমার সঙ্গে দেখা করতে হবে না। শীঘ্রই আমি কাজে ফিরব।’’

মুখ্যমন্ত্রীর আরও সংযোজন হামলার পর দ্বিগুণ উৎসাহে কাজ করবেন তিনি। তাঁর কথায়, ‘‘এই ধরনের হামলা আমার মনোবল ভাঙতে পারবে না। এখন আমি আরও উদ্যমে মানুষের জন্য কাজ করব। আগে যেমন আমি মানুষের কথা শুনতাম, তেমনভাবেই শুনব। আপনাদের বিশ্বাস ও সমর্থন আমার সবচেয়ে বড় শক্তি।’’ তবে রেখা গুপ্তা এই হামলার পিছনে কোনও দলের নাম না করলেও বিজেপির তরফে আপকে দায়ী করা হয়েছে।
খিমজি সাকারিয়ার সঙ্গে গুজরাতের আপ বিধায়ক গোপাল ইটালিয়ার ছবি পোস্ট করেছেন বিজেপি বিধায়ক হরিশ খুরানা। তিনি এক্সে লিখেছেন, যা সন্দেহ করা হয়েছিল, তাই ঘটেছে।

অরবিন্দ কেজরিওয়াল খাস লোক গোপাল ইটালিয়ার এই ছবি অনেক কথা বলে দিচ্ছে। রেখাজির উপর হামলার সঙ্গে আপ জড়িত।’’ কেজরিওয়ালের কাজে কৈফিয়ৎ দাবি করেছেন তিনি। অপরদিকে আপের দাবি, এই ছবিটি এআই দিয়ে করা হয়েছে। গুজরাত আপের মুখপাত্র কর্ণ বরোট বলেন, ‘‘এই ছবিটি ভুয়ো। আপের ভাবমূর্তি কালিমালিপ্ত করার জন্য এআই প্রযুক্তি ব্যবহার করে এই ছবি তৈরি করা হয়েছে।

বুধবার সকালে দিল্লির মুখ্যমন্ত্রীর বাসভবনে জন শুনানি চলছিল। সেখানে সাধারণ মানুষের অভাব অভিযোগ শোনেন রেখা। তখন শৈলেন্দ্র কুমার নামের এক জন মুখ্যমন্ত্রীর সঙ্গে দেখা করতে এসেছিলেন। তিনি বলেন, ‘‘নিকাশি ব্যবস্থা সংক্রান্ত একটি অভিযোগ নিয়ে আমি উত্তমনগর থেকে মুখ্যমন্ত্রীর সঙ্গে দেখা করতে এসেছিলাম। পৌঁছেই গোলমাল শুনতে পাই। শুনলাম, মুখ্যমন্ত্রীকে থাপ্পড় মারা হয়েছে। এটা ঠিক নয়।’’ অঞ্জলি নামের অপর একজন জানান, মুখ্যমন্ত্রীকে থাপ্পড় মারা খুব গুরুতর বিষয়। লোকটা কথা বলছিল, আচমকা থাপ্পড় মারল। পুলিশ ওকে ধরে নিয়ে গেছে।

রেখার চুলের মুঠি ধরে টানা হয়েছিল বলেও কোনও কোনও সংবাদমাধ্যম দাবি করেছে। বিজেপির তরফে এক বিবৃতি দিয়ে দিল্লি বিজেপির মুখপাত্র প্রবীণ শঙ্কর কাপুর বলেন, ‘‘এক যুবক মুখ্যমন্ত্রীর সঙ্গে কথা বলতে এসেছিলেন। মুখ্যমন্ত্রীকে তিনি কিছু কাগজ দেন। তার পর বচসা হয়। তখনই আক্রমণে চেষ্টা। এটা কোনও দলের কাজ হতে পারে।

পরে আপ বিধায়কের সঙ্গে হামলাকারীর ছবি প্রকাশ করে ঘটনার নেপথ্যে আপের যোগ আছে বলে দাবি করে বিজেপি। অপরদিকে প্রাক্তন বিজেপি সাংসদ রমেশ বিদুরির দাবি, রেখার জনসংযোগ ব্যর্থ করার জন্যই এই সমস্ত চক্রান্ত করা হচ্ছে। তদন্ত হলে এর সঙ্গে কংগ্রেস, আপ বা সিপিআইয়ের যোগও তদন্তে উঠে আসতে পারে।

দেখুন আরও খবর-