বাংলার ‘মা ক্যান্টিন-এর হুবহু নকল! দিল্লিতে এবার ‘অটল ক্যান্টিন স্কিম’

ওয়েবডেস্ক- বিজেপি শাসিত রাজ্যেগুলিতে বাংলার মুখ্যমন্ত্রী মমতা বন্দ্যোপাধ্যায়ের (CM Mamata Banerjee) প্রকল্প নকল করা নতুন কোনও বিষয় নয়। ‘স্বাস্থ্যসাথী’ থেকে ‘লক্ষ্মীর ভান্ডার’ সবই খালি নাম বদল করে প্রকল্প হিসেবে ঘোষণা করেছে গেরুয়া শিবির। এবার ‘মা ক্যান্টিন’ (Ma Canteen) কেও নকল করতে ছাড়ল না বিজেপি শাসিত দিল্লির রেখা গুপ্তার সরকার (Delhi Rekha Gupta Government)। মুখ্যমন্ত্রী মমতা বন্দ্যোপাধ্যায়ের জনপ্রিয় ‘মা ক্যান্টিন’ এর এবার হুবহু নকল!

বাংলায় সাধারণ, গরিব, নিম্নবিত্ত, রাস্তায় থাকা মানুষের কথা ভেবে মমতা বন্দ্যোপাধ্যায় শুরু করেছেন ‘মা ক্যান্টিন’। যেখানে পাঁচ টাকায় রাজ্যের বিভিন্ন প্রান্তে ভাত, ডাল, সবজি, ডিম পাওয়া যায়। শুধু গরিব বলে নয়, সাধারণ মানুষও এই মা ক্যান্টিনের ভক্ত। বাংলায় মা ক্যান্টিন রীতিমতো সাড়া ফেলে দিয়েছে।

দিল্লিতে এবার শুরু হতে চলেছে অটল ক্যান্টিন। পাঁচ টাকায় মিলবে ডাল, ভাত, শাকসবজি ও রুটির মতো খাবার। যা নিয়ে কটাক্ষ করেছে তৃণমূল কংগ্রেস।

এক্স হ্যান্ডলে দুই প্রকল্পের পোস্টার পোস্ট করে দলের তরফে বলা হয়েছে, ‘কন্ট্রোল+সি, কন্ট্রোল+ভি। এভরি মাস্টারপিস হ্যাজ আ চিপ কপি।’

বিজেপিকে কটাক্ষ করে তৃণমূলের রাজ্য সম্পাদক কুণাল ঘোষ লেখেন, ‘ওওওও বিজেপি, মা ক্যান্টিন শুরুর সময় কী যেন বলেছিলে? এখন টুকলিবাজি?? আজ বাংলা যা ভাবে, দিল্লি কাল সেটাই করে। মমতা-মডেল কপি করা হল।’

আরও পড়ুন- লোকপালের অনুমোদনের বিরুদ্ধে দিল্লি হাইকোর্টে আবেদন মহুয়া মৈত্রর

দিল্লিতে এই ‘অটল ক্যান্টিন স্কিম’-এ গরিব মানুষ পেট ভরা খাবার পাবে। প্রাক্তন প্রধানমন্ত্রী অটলবিহারী বাজপেয়ীর নামে আগামী ২৫ ডিসেম্বর তাঁর জন্মদিনকে শ্রদ্ধা জানিয়ে শুরু হবে ‘অটল ক্যান্টিন স্কিম’ (Atal Canteen Scheme) । পাঁচ টাকায় পুষ্টিকর ও পেট ভরা খাবার মিলবে।

মুখ্যমন্ত্রী রেখা গুপ্ত এই প্রকল্পের সম্পর্কে জানিয়েছেন, নিম্নবিত্ত, গরিব খেটে খাওয়া, রিকশাচালক, কর্মজীবী ​​মানুষ ও দরিদ্ররা যাতে তাদের দিনের বেলায় সাশ্রয়ী মূল্যে, পুষ্টিকর খাবার খেতে পারেন, তার জন্য ‘অটল ক্যান্টিন স্কিম’। শনিবার তিনি হায়দারপুর এলাকায় অটল ক্যান্টিনের নির্মাণস্থল পরিদর্শন করেন এবং প্রস্তুতি পর্যালোচনা করেন।

জানা গিয়েছে, প্রাথমিক পর্যায়ে ১০০টি স্থানে ক্যান্টিন খোলার সিদ্ধান্ত নেওয়া হয়েছে। স্থানগুলি হল রাজেন্দ্র নগর, বদরপুর, শালিমার বাগ, রোহিণী, প্যাটেল নগর, কারাওয়াল নগর-সহ আরও বেশ কয়েকটি বিধানসভা কেন্দ্রে।

ক্যান্টিনে দিনে দু’বার, সকাল এবং সন্ধ্যায় ৫০০টি প্লেট পাওয়া যাবে। সরকারের লক্ষ্য হল দিল্লির কেউ যেন অভুক্ত না থাকে। দিল্লির বিপুল সংখ্যক গরিব, নিম্নবিত্ত মানুষ উপকৃত হবে বলেই মনে করছে দিল্লির সরকার।

দেখুন আরও খবর-